**KRITIKERAVTALE**

**1. Avtalens parter**

* 1. Oppdragsgiver: Org.nr.:

Adresse:

Kontaktperson:

Telefon: e-post:

* 1. Kritikerens navn: Fødselsnummer:

Adresse:

Telefon: e-post:

**2. Avtalens gjenstand og formål**

Avtalen gjelder vilkår for utarbeidelse av enkeltstående kritikker for oppdragsgiver.

Kritikeren har rett og plikt til å utarbeide kritikken i henhold til Kritikerplakaten.

**3. Oppdragsforholdets rettslige karakter**

Denne avtale regulerer forholdet mellom to selvstendige parter som ikke har inngått arbeidsavtale som arbeidsgiver/arbeidstaker. Dette forholdet omfattes ikke av Arbeidsmiljøloven, Ferieloven, Folketrygdloven eller andre bestemmelser i lov eller forskrift som regulerer forholdet mellom arbeidsgiver/arbeidstaker.

**4. Utstyr og arbeidssted**

Kritikeren bruker som utgangspunkt eget teknisk utstyr og i egne lokaler for utførelsen av oppdragene, med mindre annet er avtalt fordi det er mer hensiktsmessig ut fra oppdragets art/oppdragsgivers ønske.

**5. Leveringsfrist**

Kritikeren skal levere setteklar versjon av kritikken innen en frist som avtales nærmere mellom partene.

Dersom kritikeren mener det er risiko for forsinket levering, skal hun snarest orientere oppdragsgiver og drøfte fristutsettelse.

**6. Honorar og omfang.**

Honorar avtales særskilt. Det vises for øvrig til Norsk kritikerlags veiledende satser.

Feriepenger skal være inkludert i satsene.

Relevante kostnader utover honorar skal dekkes av Oppdragsgiver. Hvilke kostnader som skal dekkes avtales særskilt før hvert enkelt oppdrag.

Honoraret er skattepliktig. Oppdragsgiveren foretar skattetrekk.

For selvstendig næringsdrivende kritikere utbetales honoraret som bruttobeløp, og kritikeren sørger selv for skattetrekk. Selvstendig næringsdrivende kritikere får betalt mot faktura.

Honorar utbetales senest innen \_\_\_\_\_\_\_\_\_\_.

Dersom et avtalt oppdrag må avbrytes av grunner oppdragstaker ikke råder over, skal eventuelt honorar avtales særskilt med oppdragsgiver. Skulle oppdragsgiver avbryte oppdraget, skal det betales fullt vederlag.

**Ved varig arbeidsforhold er omfanget av oppdraget satt til minimum \_\_ oppdrag i året.**

**7. Bruk av produktet**

Oppdragsgiver får gjennom denne avtalen rett til å gjøre kritikken tilgjengelig i sin(e) publikasjon(er). Frem til første publisering, men ikke mer enn fire måneder fra levering etter pkt. 5, har oppdragsgiver eksklusiv rett.

Endringer i kritikken, herunder ved oversettelse, skal avtales særskilt med kritikeren.

Etter første gangs publisering, og fra og med \_\_\_\_ (tidspunkt) etter levering har kritikeren rett til å gi utgivelsesrett til andre.

Oppdragsgiver kan ikke overdra sin rett til å råde over kritikken uten særskilt samtykke fra kritikeren.

**8. Kritikerens rett til å utføre oppdrag for andre**

Kritikeren står fritt til å utføre oppdrag også for andre oppdragsgivere, såfremt disse ikke står i et direkte konkurranseforhold til denne.

**9. Endringer, opphør og oppsigelse**

Nærværende avtale er uttømmende og eventuelle endringer må inngås skriftlig. Oppdragstaker har rett til å beholde engasjementet ved sykdom og permisjoner.

Avtalen gjelder med to måneders gjensidig oppsigelsestid. Oppsigelse/heving skal formidles skriftlig.

Denne avtale er inngått i to – 2 – eksemplarer, hvorav partene beholder hvert sitt.

\* \* \*

sted, dato

­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_ ­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Oppdragsgiver Kritikeren*